Document ID: 32003R2269

Uredba Komisije (ES) št. 2269/2003
z dne 22. decembra 2003
o odprtju tarifne kvote za leto 2004 za uvoz nekaterega blaga, pridobljenega s predelavo kmetijskih proizvodov, zajetih v Uredbi Sveta (ES) št. 3448/93, s poreklom z Islandije v Evropsko skupnost
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o trgovinskem režimu za nekatero blago, pridobljeno s predelavo kmetijskih proizvodov [1], kakor je bila nazadnje spremenjena z Uredbo (ES) št. 2580/2000 [2] in zlasti člena 7(2) Uredbe,
ob upoštevanju Sklepa Sveta 1999/492/ES z dne 21. junija 1999 o sklenitvi Sporazuma v obliki izmenjave pisem med Evropsko skupnostjo na eni strani in Republiko Islandijo na drugi strani o Protokolu št. 2 k Sporazumu med Evropsko gospodarsko skupnostjo in Republiko Islandijo [3] in zlasti člena 2 Sklepa,
ob upoštevanju naslednjega:
(1) Sporazum v obliki izmenjave pisem med Evropsko skupnostjo na eni strani in Republiko Islandijo na drugi strani o Protokolu št. 2 k Sporazumu med Evropsko gospodarsko skupnostjo in Republiko Islandijo, kakor je bil odobren s Sklepom 1999/492/ES, predvideva letne tarifne kvote za uvoz sladkornih proizvodov in čokolade ter drugih živil, ki vsebujejo kakav, z Islandije. To kvoto je treba odpreti za leto 2004.
(2) Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti [4], kakor je bila nazadnje spremenjena z Uredbo (ES) št. 1335/2003 [5], določa pravila za upravljanje tarifnih kvot. Treba je zagotoviti, da se bo tarifna kvota, ki jo odpira ta uredba, upravljala v skladu s temi pravili.
(3) Ukrepi, predvideni v tej uredbi, so v skladu z mnenjem Upravljalnega odbora za horizontalna vprašanja v zvezi s trgovino s predelanimi kmetijskimi proizvodi, ki niso našteti v Prilogi I -
SPREJELA NASLEDNJO UREDBO:
Člen 1
Od 1. januarja do 31. decembra 2004 za blago s poreklom z Islandije, navedeno v Prilogi, veljajo carine, določene v omenjeni Prilogi, in sicer v okviru v njej navedene letne kvote.
Člen 2
Tarifno kvoto iz člena 1 upravlja Komisija v skladu s členi 308a, 308b in 308c Uredbe (EGS) št. 2454/93.
Člen 3
Ta uredba začne veljati tretji dan po objavi v Uradnem listu Evropske unije.
Uporablja se do 1. januarja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. decembra 2003

Labels: 3
17
18